การควบคุมภายใน

นโยบายเกี่ยวกับการกํากับดูแลกิจการ

คณะกรรมการของบริษัทตระหนักถึงความสําคัญของการกํากับดูแลกิจการที่ดี
โดยมีนโยบายในการบริหารจัดการธุรกิจ
อย่างมีประสิทธิภาพและมีความเป็นธรรมต่อผู้มีส่วนได้เสียและผู้ที่เกี่ยวข้องทุกฝ่าย
ทั้งนี้เพื่อเสริมสร้างความโปร่งใสและประสิทธิภาพของฝ่ายจัดการ
อันจะช่วยเพิ่มขีดความสามารถในการแข่งขันของบริษัทและสร้างความเชื่อมั่นให้เกิดแก่ผู้ถือหุ้น
ผู้ลงทุน และผู้ที่เกี่ยวข้องทุกฝ่าย โดยบริษัทได้จัดตั้งคณะกรรมการตรวจสอบตั้งแต่ปี 2547
ที่ผ่านมาเพื่อทําหน้าที่ตรวจสอบและให้คําแนะนําในเรื่องหลักการและแนวทางปฏิบัติในการกํากับดูแลกิจการที่ดีของบริษัท
โดยที่นโยบายควรวางอยู่บนพื้นฐานความเท่าเทียมกันของผู้ถือหุ้น นิยามของโครงสร้าง
ความรับผิดชอบ หน้าที่ ความรับผิดชอบ และความเป็นอิสระของคณะกรรมการตรวจสอบ
ความเที่ยงตรงและถูกต้องของข้อมูลที่เปิดเผยสู่สาธารณชน
การควบคุมความเสี่ยงและการบริหารงาน รวมทั้งจริยธรรมของธุรกิจ

บริษัทได้ทำตามหลักการและแนวทางปฏิบัติในการกำกับดูแลกิจการที่ดีของบริษัทสำหรับบริษัทจดทะเบียน
ตามแนวทางของตลาดหลักทรัพย์แห่งประเทศไทย โดยแบ่งออกเป็น 5 หมวด ได้แก่

1)  สิทธิของผู้ถือหุ้น

2)  การปฏิบัติต่อผู้ถือหุ้นอย่างเท่าเทียมกัน

3)  บทบาทของผู้มีส่วนได้เสีย

4)  การเปิดเผยข้อมูลและความโปร่งใส

5)  ความรับผิดชอบของคณะกรรมการ

    1.  สิทธิของผู้ถือหุ้น

บริษัทให้ความสําคัญต่อสิทธิของผู้ถือหุ้นและมีนโยบายในการปฏิบัติต่อผู้ถือหุ้นทุกรายอย่างเท่าเทียมกัน
บริษัทเคารพในสิทธิของผู้ถือหุ้นและสนับสนุนให้ผู้ถือหุ้นได้ใช้สิทธิในการซื้อขายหุ้นและสิทธิต่อการได้มาซึ่งเงินปันผล
นอกจากนี้บริษัทยังเคารพในสิทธิที่เกี่ยวข้องอื่นๆ ดังนี้

-   สิทธิในการลงทะเบียนการถือครองและได้รับใบหุ้น

-   สิทธิในการโอนหุ้น

-   สิทธิในการได้มาซึ่งข้อมูลข่าวสารอย่างเสมอภาค

-   สิทธิในการมีส่วนร่วมประชุมและลงคะแนนเสียงในการประชุมผู้ถือหุ้นประจำปี

-   สิทธิในการมอบฉันทะการลงคะแนนเสียงให้ผู้รับมอบฉันทะ

-   สิทธิในการรับข้อมูลข่าวสารที่กำหนดและบัญญัติโดยตลาดหลักทรัพย์และสำนักงานควบคุมและกำกับตลาดหลักทรัพย์

-   สิทธิในการแสดงความคิดเห็นและซักถามในระหว่างประชุมผู้ถือหุ้น

-   สิทธิในการเลือกและคัดสรรกรรมการบริษัท

-   สิทธิในการแต่งตั้งกรรมการอิสระและอนุมัติค่าสอบบัญชี

-   สิทธิในการจะได้รับเงินปันผลจากกำไรจากผลการดำเนินงานของบริษัท

-   สิทธิในการมีส่วนร่วมในการตัดสินใจในการดำเนินงานหลักของบริษัท

โดยบริษัทจะเปิดเผยข้อมูลที่มีสาระสําคัญ ข่าวสารที่ถูกต้อง ครบถ้วน ทันเวลา
และโปร่งใสแก่ผู้ถือหุ้นอย่างสม่ำเสมอ ในการเรียกประชุมสามัญประจำปีผู้ถือหุ้น
บริษัทจะจัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ ให้แก่
ผู้ถือหุ้นทราบล่วงหน้า 7 วันก่อนวันประชุม และจะทำการเปิดเผยไว้ใน Website ของบริษัท
www.evolution.co.th เพื่อให้ผู้ถือหุ้นสามารถเข้าถึงและศึกษาได้ก่อนวันประชุม
รวมทั้งในแต่ละวาระมีความเห็นของคณะกรรมการบริษัทประกอบครบถ้วน
เพื่อให้ผู้ถือหุ้นมีเวลาเพียงพอในการพิจารณาข้อมูลก่อนเข้าร่วมประชุม

บริษัทได้จัดให้มีการประชุมสามัญผู้ถือหุ้นปีละ 1 ครั้ง
แต่หากมีวาระที่สําคัญที่จะต้องให้ที่ประชุมผู้ถือหุ้นพิจารณาเป็นการเร่ง ด่วน
บริษัทจะดําเนินการเรียกประชุมวิสามัญผู้ถือหุ้นเพื่อพิจารณาอนุมัติต่อไป
โดยผู้ถือหุ้นทุกรายสามารถใช้สิทธิในการลงคะแนนเสียงและแสดงความคิดเห็นหรือซักถามข้อสงสัยก่อนการตัดสินใจ

1.  การปฏิบัติต่อผู้ถือหุ้นอย่างเท่าเทียมกัน

-   กรรมการบริษัทให้ความสำคัญต่อการประชุมผู้ถือหุ้นและอำนวยความสะดวกเพื่อการจัดการประชุมผู้ถือหุ้นรวมถึงการให้ผู้ถือหุ้นได้รับข้อมูลข่าวสารและเคารพสิทธิในการลงคะแนนเสียงของผู้ถือหุ้น

-   กรรมการบริษัทจะนำเสนอประเด็นสำคัญๆ
    ต่อผู้ถือหุ้นเพื่อให้ผู้ถือหุ้นสามารถตัดสินใจภายใต้ข้อมูลข่าวสารอย่างครบถ้วน
    รวมถึงสนับสนุนการใช้คะแนนเสียงทั้งทางตรงหรือผ่านการมอบฉันทะ

นอกเหนือจากนี้ บริษัทมีมาตรการป้องกันกรณีที่กรรมการและผู้บริหารใช้ข้อมูลภายใน
เพื่อหาผลประโยชน์ให้แก่ตนเองหรือผู้อื่นในทางมิชอบ (Abusive self-dealing)
ซึ่งเป็นการเอาเปรียบผู้ถือหุ้นอื่น เช่น การซื้อขายหลักทรัพย์โดยใช้ข้อมูลภายใน (Insider
Trading)
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
เป็นต้น
นอกจากนี้กรรมการและผู้บริหารที่มีหน้าที่รายงานการถือครองหลักทรัพย์ตามกฎหมายได้จัดส่งรายงานดังกล่าวให้คณะกรรมการเป็นรายไตรมาส
เพื่อคณะกรรมการจะได้ทราบถึงความเปลี่ยนแปลงการถือครองหลักทรัพย์
เมื่อเทียบกับไตรมาสก่อนหน้า ในปี 2554
กรรมการและผู้บริหารได้ปฏิบัติตามนโยบายอย่างเคร่งครัด

1.  บทบาทของผู้มีส่วนได้เสีย

บริษัทให้ความสําคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน อันได้แก่
ผู้บริหารและพนักงานของบริษัท หรือผู้มีส่วนได้เสียภายนอก ได้แก่ ผู้ถือหุ้น ลูกค้า ผู้จัดจําหน่าย
เจ้าหนี้ คู่แข่ง ชุมชนและสังคม ตลอดจนภาครัฐและหน่วยงานอื่นๆ ที่เกี่ยวข้อง
โดยบริษัทจะปฏิบัติตามข้อกําหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียทุกกลุ่มได้รับการดูแลอย่างดี
เนื่องจากบริษัทตระหนักถึงความสําคัญของแรงสนับสนุนจากผู้มีส่วนได้เสียต่างๆ
ที่ช่วยสร้างความสามารถในการแข่งขันและผลประกอบการที่ดีให้แก่บริษัทและเป็นแรงสนับสนุนอย่างดียิ่งในระยะยาว
สามารถสรุปการให้ความสําคัญต่อสิทธิของผู้มีส่วนได้เสียแต่ละกลุ่มได้ดังนี้

-   ผู้ถือหุ้น บริษัทจะปฏิบัติหน้าที่การเป็นตัวแทนที่ดีของผู้ถือหุ้น
    ในการดำเนินธุรกิจเพื่อสร้างความพึงพอใจแก่ ผู้ถือหุ้น รวมทั้งการดำเนินการให้ข้อมูลข่าวสาร
    สารสนเทศต่างๆ และการเปิดเผยข้อมูลอย่างโปร่งใสและ เชื่อถือได้ให้แก่ผู้ถือหุ้น

-   ผู้บริหารและพนักงาน บริษัทจะปฏิบัติกับพนักงานอย่างเท่าเทียมกัน เป็นธรรม เสมอภาค
    และมีสิทธิได้รับสวัสดิการตามตําแหน่งหน้าที่ที่พึงได้โดยไม่เลือกปฏิบัติ
    และให้ผลตอบแทนตามตำแหน่ง หน้าที่ และประสิทธิภาพในการทำงาน

-   ลูกค้า บริษัทจะเอาใจใส่และรับผิดชอบต่อลูกค้า นําเสนอบริการที่มีคุณภาพและได้มาตรฐาน
    รักษาความลับของลูกค้า
    และมีหน่วยงานหรือบุคคลที่ทําหน้าที่รับข้อร้องเรียนของลูกค้าเพื่อรีบดําเนินการแก้ปัญหาให้แก่ลูกค้าโดยเร็ว

-   ผู้จัดจําหน่าย และเจ้าหนี้
    บริษัทมีการซื้อสินค้าและบริการจากผู้จัดจําหน่ายเป็นไปตามเงื่อนไขทางการค้า
    รวมถึงปฏิบัติตามสัญญาต่อผู้จัดจําหน่าย ส่วนในแง่ของการกู้ยืมเงิน
    บริษัทจะปฏิบัติต่อเจ้าหนี้ให้เป็นไปตามเงื่อนไขในสัญญาหรือข้อตกลง

-   คู่แข่ง บริษัทประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขันหลีกเลี่ยงวิธีการไม่สุจริตเพื่อทําลายคู่แข่ง

-   ชุมชนและสังคม บริษัทมีความรับผิดชอบต่อสภาพแวดล้อมของชุมชนและสังคม
    โดยผลิตภัณฑ์ของบริษัทจะต้องไม่ส่งผลเสียต่อสังคม สร้างภาพลักษณ์ที่ดีต่อบริษัท

    1.  การเปิดเผยข้อมูลและความโปร่งใส

บริษัทตระหนัก และให้ความสำคัญในการเปิดเผยข้อมูลสำคัญของบริษัททั้งข้อมูลทางการเงิน
ผลการดำเนินงาน และข้อมูลที่มิใช่การเงินอย่างถูกต้อง ครบถ้วน โปร่งใส ทันเวลา เชื่อถือได้
ตามกฎเกณฑ์ของตลาดหลักทรัพย์
และสำนักงานคณะกรรมการกำกับตลาดหลักทรัพย์และตลาดหลักทรัพย์
เพื่อให้นักลงทุนและผู้ที่เกี่ยวข้องทั้งที่เป็นผู้ถือหุ้นภายในและภายนอก
และผู้ที่สนใจจะถือหุ้นในอนาคตได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
และเว็บไซต์ของบริษัทที่ www.evolution.co.th

2.  ความรับผิดชอบของคณะกรรมการ

ภาวะผู้นําและวิสัยทัศน์

  คณะกรรมการบริษัทมีหน้าที่ในการกําหนดวิสัยทัศน์ ภารกิจ กลยุทธ์ เป้าหมาย
  นโยบายทิศทางการดำเนินงานของบริษัท และมีความเป็นอิสระในการตัดสินใจ
  เพื่อประโยชน์สูงสุดของบริษัทและผู้ถือหุ้นโดยรวม
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณของบริษัท
  ตลอดจนกํากับดูแลให้ฝ่ายจัดการดําเนินการให้เป็นไปตามเป้าหมายที่กําหนดไว้อย่างมีประสิทธิภาพและประสิทธิผล
  รวมทั้งจัดให้มีระบบการควบคุมภายใน การตรวจสอบภายใน
  และการบริหารความเสี่ยงที่เหมาะสม นอกจากนี้ยังกําหนดขอบเขตอํานาจหน้าที่ของคณะกรรมการ
  คณะกรรมการตรวจสอบ คณะผู้บริหาร และประธานเจ้าหน้าที่บริหาร
  เพื่อแบ่งแยกบทบาทหน้าที่รับผิดชอบได้อย่างชัดเจน
  ตลอดจนกําหนดให้มีการรายงานทางการเงินอย่างสม่ำเสมอภายใต้การดูแลของคณะกรรมการตรวจสอบ
  เพื่อให้บริษัทสามารถบรรลุได้ตามเป้าหมายที่วางไว้และเพื่อให้ผู้มีส่วนได้เสียทุกกลุ่มได้รับประโยชน์อย่างสูงสุด

  หน้าที่ความรับผิดชอบของคณะกรรมการบริษัท

-   ประพฤติและปฏิบัติหน้าที่ให้เป็นไปตามกฎหมาย วัตถุประสงค์ กฎระเบียบและข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต เพื่อรักษาผลประโยชน์ของบริษัท

-   กำหนดวิสัยทัศน์ กลยุทธ์และแผนงานของบริษัท
    ตลอดจนนโยบายและทิศทางการดำเนินงานของบริษัท
    เพื่อให้เกิดความชัดเจนในการบริหารการจัดการ
    และควบคุมดูแลให้ฝ่ายบริหารและพนักงานภายในบริษัทดำเนินการเป็นไปตามวิสัยทัศน์ กลยุทธ์
    แผนงาน และนโยบายที่กำหนดไว้อย่างมีประสิทธิผล และประสิทธิภาพ
    เพื่อเพิ่มมูลค่าให้แก่บริษัทและผู้ถือหุ้น

-   ประเมินผลงานของประธานกรรมการบริหารและกรรมการบริหารอย่างสม่ำเสมอและกำหนดค่าตอบแทนของกรรมการอิสระ
    และกรรมการภายนอกอื่นๆ

-   ทบทวนและให้ความเห็นชอบในการดำเนินการใดๆ ที่กฎหมายกำหนด

-   จัดให้มีระบบบัญชี การรายงานทางการเงิน และการสอบบัญชีที่เชื่อถือได้
    รวมทั้งจัดให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    บริหารการจัดการความเสี่ยง การรายงานทางการเงิน และการติดตามผล

-   กำกับดูแลไม่ให้เกิดปัญหาความขัดแย้งทางผลประโยชน์ ระหว่างผู้มีส่วนได้เสียของบริษัท

-   กำกับดูแลกิจการให้มีการปฏิบัติงานอย่างมีจริยธรรม

ในปี 2554 บริษัทได้จัดให้มีการประชุมผู้ถือหุ้น 2 ครั้ง ได้แก่ การประชุมใหญ่สามัญประจำปี
และการประชุมวิสามัญผู้ถือหุ้น โดยบริษัทได้จัดเตรียม
และดำเนินการประชุมผู้ถือหุ้นให้เป็นไปตามกฎเกณฑ์ ดังนี้

การประชุมผู้ถือหุ้น

-   การเผยแพร่หนังสือนัดประชุม ในการประชุมผู้ถือหุ้นแต่ละครั้ง
    บริษัทมีการจัดส่งหนังสือเชิญประชุมที่ระบุถึงวาระการประชุมและข้อมูลประกอบการพิจารณาตามวาระต่างๆ
    ทั้งภาษาไทย และภาษาอังกฤษ ถึงผู้ถือหุ้นล่วงหน้าก่อนการประชุม 7 วัน
    และโฆษณาคําบอกกล่าวนัดประชุมในหนังสือพิมพ์ติดต่อกัน 3 วัน ก่อนวันประชุมไม่น้อยกว่า 3
    วัน

-   การมอบฉันทะให้บุคคลอื่นเข้าประชุมผู้ถือหุ้นและออกเสียงลงคะแนนแทน
    ในกรณีที่ผู้ถือหุ้นรายใดไม่สามารถเข้าร่วมประชุมได้
    ก็สามารถมอบฉันทะให้บุคคลอื่นหรือกรรมการอิสระของบริษัทเข้าร่วมประชุมและออกเสียงลงคะแนนแทนตนได้
    โดยกรอกเอกสารหนังสือมอบฉันทะตามแนวทางที่อธิบายไว้ในรายละเอียดวิธีการมอบฉันทะที่บริษัทได้จัดส่งให้พร้อมกับหนังสือนัดประชุม

-   การเข้าร่วมประชุมและการลงทะเบียน
    ในการเข้าร่วมประชุมผู้ถือหุ้นทุกคนควรนำเอกสารที่ใช้แสดงตัวเพื่อเข้าร่วมประชุม อาทิ
    บัตรประจำตัวประชาชน หรือหนังสือเดินทางในกรณีที่รับมอบฉันทะจากบุคคลธรรมดา
    จะต้องนำหลักฐานของผู้มอบฉันทะมาแสดงด้วย อาทิหนังสือมอบฉันทะและสำเนาบัตรประชาชน
    หรือสำเนาหนังสือเดินทาง หรือในกรณีที่รับมอบฉันทะจากนิติบุคคลในฐานะเป็นผู้แทน
    จะต้องนำหลักฐานของผู้มอบฉันทะมาแสดงด้วย อาทิหนังสือมอบฉันทะ
    และหนังสือรับรองการจดทะเบียนนิติบุคคลที่มีการรับรองสำเนาถูกต้อง โดยบริษัทฯ
    จะเปิดให้ผู้ถือหุ้นลงทะเบียนเพื่อเข้าร่วมประชุมได้ล่วงหน้า 2 ชั่วโมงก่อนการประชุม

-   การเข้าร่วมประชุมผู้ถือหุ้นของคณะกรรมการบริษัท บริษัทฯ ให้ความสำคัญต่อการประชุมผู้ถือหุ้น
    โดยคณะกรรมการบริษัททุกท่านจะเข้าร่วมประชุมผู้ถือหุ้น
    และประธานกรรมการจะทำหน้าที่เป็นประธานในที่ประชุม
    โดยมีประธานบริษัท/กรรมการผู้จัดการ ประธานคณะกรรมการย่อยแต่ละชุด
    รวมทั้งผู้สอบบัญชีอิสระของบริษัท เข้าร่วมประชุมเพื่อรับฟังข้อเสนอ และตอบคำถาม
    หรือข้อสงสัยจากผู้ถือหุ้น

-   นอกจากนี้กรรมการผู้จัดการ ประธานคณะกรรมการชุดย่อย
    และผู้ตรวจสอบบัญชีภายนอกหรือตัวแทน
    จะเข้าร่วมประชุมเพื่อรับฟังความคิดเห็นและตอบข้อซักถามของผู้ถือหุ้นด้วยการเปิดโอกาสให้ผู้ถือหุ้นซักถามและแสดงความคิดเห็น
    การลงมติ และการบันทึกรายงานการประชุม ในการประชุมผู้ถือหุ้น ทางบริษัทฯ
    จะชี้แจงวิธีการลงคะแนนและวิธีการนับคะแนนก่อนการประชุม และระหว่างการประชุม
    จะเปิดโอกาสให้ผู้ถือหุ้นทุกคนมีสิทธิเท่าเทียมกันในการแสดงความคิดเห็นและซักถามโดยให้เวลาอย่างเหมาะสม
    ในวันประชุมประธานที่ประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดําเนินงานของบริษัท
    มีโอกาสในการสอบถามข้อสงสัยต่างๆ แสดงความคิดเห็น และข้อเสนอแนะต่างๆ
    ได้อย่างเต็มที่ โดยบริษัทมีนโยบายส่งเสริมให้กรรมการทุกท่านเข้าร่วมการประชุมผู้ถือหุ้น
    โดยเฉพาะประธานกรรมการและประธานคณะกรรมการตรวจสอบ
    เพื่อตอบข้อสงสัยและร่วมแสดงความเห็นในที่ประชุมผู้ถือหุ้น
    สําหรับประเด็นซักถามและข้อคิดเห็นที่สําคัญจะมีการบันทึกไว้เป็นรายงานการประชุม
    เพื่อให้ผู้ถือหุ้นสามารถตรวจสอบได้
    ทั้งนี้ภายหลังจากที่บริษัทได้แปรสภาพเป็นบริษัทมหาชนจํากัดและจดทะเบียนในตลาดหลักทรัพย์ใหม่แล้ว
    บริษัทมีนโยบายจะเพิ่มทางเลือกให้กับผู้ถือหุ้นโดยให้กรรมการอิสระของบริษัทเป็นผู้รับมอบฉันทะจากผู้ถือหุ้น
    ในกรณีที่ผู้ถือหุ้นไม่สามารถเข้าร่วมประชุมได้ การออกคะแนนเสียงลงคะแนน บริษัทฯ จะนับ 1
    หุ้นเป็น 1 เสียง และถือเสียงข้างมากเป็นมติ ถ้าคะแนนเสียงเท่ากัน
    ให้ประธานในที่ประชุมเป็นผู้ชี้ขาดอีกเสียงหนึ่งต่างหากนอกเหนือจากการออกเสียงในฐานะเป็นผู้ถือหุ้น
    และใช้บัตรลงคะแนนเฉพาะกรณีที่ผู้ถือหุ้นคัดค้าน งดออกเสียง หรือแยกคะแนนเสียง
    และเก็บบัตรลงคะแนนเหล่านี้ไว้เพื่อให้สามารถตรวจสอบได้ภายหลัง
    รวมทั้งบริษัทฯได้มีการบันทึกมติที่ประชุมในแต่ละวาระไว้เป็นลายลักษณ์อักษรในรายงานการประชุม
    และมีการบันทึกคำถาม คำชี้แจง และความคิดเห็นของที่ประชุมไว้อย่างละเอียดด้วย

-   ภายหลังการประชุมผู้ถือหุ้น บริษัทฯได้มีการบันทึกมติที่ประชุมและ
    จะนำส่งมติที่ประชุมผู้ถือหุ้นให้กับตลาดหลักทรัพย์แห่งประเทศไทยภายใน 14
    วันหลังจากวันประชุมผู้ถือหุ้น
    โดยมติที่ประชุมผู้ถือหุ้นจะประกอบด้วยรายชื่อของคณะกรรมการและผู้บริหาร
    จำนวนผู้ถือหุ้นและสัดส่วนของผู้ถือหุ้นที่เข้าร่วมประชุม มติที่ประชุม
    คำถามที่สำคัญที่ถูกซักถามและคำตอบ

ความขัดแย้งของผลประโยชน์

บริษัทได้ให้ความสําคัญและระมัดระวังในการป้องกันความขัดแย้งทางผลประโยชน์ที่อาจเกิดขึ้นในอนาคต
โดยได้มีการจัดตั้งคณะกรรมการตรวจสอบ
เพื่อเข้าร่วมพิจารณาการเปิดเผยข้อมูลการทํารายการที่เกี่ยวโยงกันและกําหนดมาตรการในการดําเนินการหากมีรายการที่เกี่ยวโยงกันเกิดขึ้น
ทั้งนี้ในการประชุมคณะกรรมการบริษัทหากมีรายการที่อาจก่อให้เกิดความขัดแย้งทางผลประโยชน์เกิดขึ้น
กรรมการเฉพาะรายที่เข้าข่ายมีความขัดแย้งทางผลประโยชน์
ต้องงดออกเสียงคงเหลือเฉพาะคณะกรรมการบริษัทรายที่ไม่มีส่วนได้เสีย
พร้อมด้วยคณะกรรมการตรวจสอบร่วมกันพิจารณาความเหมาะสมของรายการระหว่างกันอย่างรอบคอบ
เพื่อก่อให้เกิดประโยชน์สูงสุดแก่บริษัท ทั้งนี้หากรายการระหว่างกันเข่าข่ายตามข้อบังคับ ประกาศ
คําสั่ง ข้อกําหนด หรือกฎเกณฑ์ของตลาดหลักทรัพย์แห่งประเทศไทย
บริษัทจะปฏิบัติตามข้อกําหนดดังกล่าวอย่างเคร่งครัด

จริยธรรมธุรกิจ

คณะกรรมการบริษัทรับทราบถึงบทบาท หน้าที่
และความรับผิดชอบว่าต้องใช้ความรู้และความสามารถที่มีในการดําเนินธุรกิจอย่างมีจริยธรรม
และต้องปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต มีคุณธรรม มีความรับผิดชอบ มีความภักดีต่อบริษัท
สนับสนุนการดําเนินภารกิจของบริษัท โดยอยู่บนพื้นฐานของความถูกต้องเหมาะสม
และคํานึงถึงผลประโยชน์ของบริษัทและผู้ถือหุ้นเป็นสําคัญ

ทั้งนี้ บริษัทได้มีการกําหนดข้อพึงปฏิบัติเกี่ยวกับจรรยาบรรณของคณะกรรมการบริษัท
และคณะกรรมการตรวจสอบ

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจํานวนรวม 9 คน ประกอบไปด้วย กรรมการที่เป็นผู้บริหาร 3 คน
และกรรมการที่ไม่ได้เป็นผู้บริหาร 6 คน
และบริษัทได้มีการจัดตั้งคณะกรรมการตรวจสอบซึ่งเป็นกรรมการอิสระทั้งสิ้นจำนวน 3 ท่าน
ซึ่งคิดเป็นกรรมการอิสระสองในสามส่วนของกรรมการทั้งหมด ทั้งนี้
สัดส่วนของกรรมการตรวจสอบและกรรมการที่ไม่ได้เป็นผู้บริหารดังกล่าวสูงพอที่จะถ่วงดุลอํานาจในการปฏิบัติหน้าที่ของกรรมการที่มีส่วนเกี่ยวข้องในการบริหารงาน
นอกจากนี้คณะกรรมการตรวจสอบยังถือเป็นตัวแทนของผู้ถือหุ้นส่วนน้อยที่จะทําหน้าที่กํากับดูแลการดําเนินงานของบริษัทให้มีความถูกต้อง
และโปร่งใส

การรวมหรือแยกตําแหน่ง

บริษัทได้แยกตําแหน่งประธานกรรมการ และประธานบริษัทเป็นตําแหน่งที่แยกออกจากกัน
และไม่เป็นบุคคลเดียวกัน โดยประธานกรรมการมิได้ดํารงตำแหน่งใดๆ
ที่เกี่ยวข้องกับการบริหารงานประจํา
เพื่อเป็นการแบ่งแยกหน้าที่ในการกําหนดนโยบายและการกํากับดูแลออกจากหน้าที่การบริหารงานประจํา
โดยบริษัทมีการแบ่งแยกหน้าที่และกําหนดขอบเขตอํานาจหน้าที่ของคณะกรรมการบริษัทและคณะกรรมการตรวจสอบไว้อย่างชัดเจน
(ตามรายละเอียดในหัวข้อเรื่องโครงสร้างการจัดการ)
เพื่อให้สามารถปฏิบัติงานได้โปร่งใสและช่วยให้มีการถ่วงดุลอํานาจอย่างเพียงพอและสามารถสอบทานการบริหารงานของบริษัทได้
โดยในมติที่สําคัญยังคงต้องได้รับการอนุมัติจากที่ประชุมคณะกรรมการบริษัทหรือที่ประชุมผู้ถือหุ้น
นอกจากนี้ในการมอบหมายอำนาจ คณะกรรมการบริษัท คณะกรรมการตรวจสอบ
และประธานบริษัท/กรรมการผู้จัดการ
บริษัทไม่อนุญาตให้กรรมการผู้มีส่วนได้เสียสามารถอนุมัติรายการใดๆ
ที่ตนเองหรือบุคคลที่อาจมีความขัดแย้งทางผลประโยชน์ของตนเองทํากับบริษัท

นอกจากนี้ ในการประชุมคณะกรรมการบริษัท
กรรมการแต่ละท่านมีความเป็นอิสระอย่างเต็มที่ในการแสดงความคิดเห็น
โดยมีการจดบันทึกความเห็นของคณะกรรมการไว้ในรายงานการประชุมอย่างครบถ้วน

ค่าตอบแทนของกรรมการและผู้บริหาร

บริษัทได้กําหนดค่าตอบแทนกรรมการไว้อย่างชัดเจนและโปร่งใส
ซึ่งค่าตอบแทนดังกล่าวได้ผ่านการอนุมัติจากที่ประชุมผู้ถือหุ้นแล้ว
โดยค่าตอบแทนที่ให้กับกรรมการจะอยู่ในระดับที่เพียงพอและจูงใจพอที่จะรักษากรรมการที่มีความรู้ความสามารถ
และมีคุณภาพที่ดีไว้ได้ รวมทั้งมีความเหมาะสมกับหน้าที่ความรับผิดชอบที่ได้รับมอบหมาย
และอยู่ในระดับเดียวกับอุตสาหกรรม บริษัทไม่มีนโยบายจ่ายค่าตอบแทนกรรมการที่เกินควร
สําหรับค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกําหนด
ซึ่งจะสอดคล้องกับผลการดําเนินงานของบริษัท และผลการปฏิบัติงานของผู้บริหารแต่ละท่าน

ทั้งนี้
บริษัทกําหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่ตลาดหลักทรัพย์แห่งประเทศไทย
และสํานักงานคณะกรรมการกํากับหลักทรัพย์และตลาดหลักทรัพย์กําหนด

การประชุมคณะกรรมการ

บริษัทจัดให้มีการประชุมคณะกรรมการบริษัทอย่างน้อยไตรมาสละ 1 ครั้ง
และอาจจะมีการประชุมพิเศษเพิ่มตามความจํา เป็น
โดยกําหนดให้กรรมการมีหน้าที่ต้องเข้าประชุมคณะกรรมการทุกครั้ง เว้นแต่กรณีที่มีเหตุจําเป็น
ในการประชุมแต่ละครั้งจะมีการกําหนดวาระการประชุมล่วงหน้าอย่างชัดเจนเป็นระเบียบวาระการประชุม
ซึ่งจะจัดส่งให้กับกรรมการทุกท่านพร้อมกับหนังสือเชิญประชุมและเอกสารประกอบการประชุมล่วงหน้าก่อนการประชุมไม่น้อยกว่า
7 วัน เพื่อให้กรรมการแต่ละท่านสามารถศึกษาข้อมูลอย่างเพียงพอก่อนการประชุม
และกําหนดให้ประธานกรรมการมีหน้าที่จัดสรรเวลาในการประชุมให้เพียงพอสําหรับกรรมการที่จะเสนอเรื่องและอภิปรายปัญหาที่สําคัญได้อย่างรอบคอบคอบโดยทั่วกัน
รวมทั้งกําหนดให้มีการจดบันทึกการประชุมเป็นลายลักษณ์อักษรอย่างครบถ้วนถูกต้อง
และจัดเก็บรายงานการประชุมที่ผ่านการรับรองจากคณะกรรมการ
เพื่อให้คณะกรรมการและผู้ที่เกี่ยวข้องสามารถตรวจสอบได้

คณะกรรมการย่อย

บริษัทได้มีการแต่งตั้งคณะกรรมการตรวจสอบจํานวน 3 คน ซึ่งมีวาระในการดํารงตําแหน่งคราวละ
2 ปี โดยทุกราย เป็นกรรมการอิสระ
คณะกรรมการตรวจสอบมีหน้าที่และอํานาจในการกํากับดูแลกิจการของบริษัทตามโครงสร้างการจัดการ
ทั้งนี้คณะกรรมการตรวจสอบของบริษัทมีนโยบายเข้าประชุมร่วมกันเป็นประจําอย่างน้อยไตรมาสละ 1
ครั้ง และจัดให้มีการประชุมเป็นพิเศษในกรณีที่มีวาระเร่งด่วน

  กรรมการตรวจสอบซึ่งมีความเป็นอิสระในการปฏิบัติงานจะใช้ดุลยพินิจของตนในการสอบทานรายงานทางการเงินของบริษัท
  ระบบการควบคุมภายในและการตรวจสอบภายใน การปฏิบัติงานของบริษัท
  พิจารณาการคัดเลือกและเสนอแต่งตั้งผู้สอบบัญชีของบริษัท
  การเปิดเผยข้อมูลของบริษัทในกรณีที่เป็นรายการที่เกี่ยวโยงกันหรือรายการที่อาจมีความขัดแย้งทางผลประโยชน์
  โดยกรรมการตรวจสอบเหล่านี้จะช่วยให้บริษัทมีการควบคุมและกํากับดูแลที่มีประสิทธิภาพเพิ่มขึ้นเป็นไปตามแนวทางของตลาดหลักทรัพย์
  เอ็มเอไอ

การประเมินผลของคณะกรรมการบริษัท

  บริษัทมีนโยบายที่กำหนดให้คณะกรรมการบริษัทจะต้องทำการประเมินผลประจำปีด้วยตัวเองเพื่อให้มีการพัฒนาอย่างมีประสิทธิผล
  แบบการประเมินผลนี้จะประกอบด้วย หน้าที่และความรับผิดชอบของคณะกรรมการ
  การทำงานเป็นทีม นโยบายการประชุม การฝึกอบรม และการพัฒนา

  ระบบการควบคุมและการตรวจสอบภายใน

  บริษัทให้ความสําคัญต่อระบบควบคุมภายในทั้งในระดับบริหารและระดับปฏิบัติงาน
  เพื่อให้เกิดประสิทธิภาพในการดําเนินงาน
  โดยได้กําหนดภาระหน้าที่และอํานาจในการดําเนินการของผู้บริหารและผู้ปฏิบัติงานไว้เป็นลายลักษณ์อักษร
  อย่างชัดเจน มีการควบคุมดูแลการใช้ทรัพย์สินของบริษัทให้เกิดประโยชน์
  และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม

-   การควบคุมภายใน
    คณะกรรมการบริษัทและคณะกรรมการตรวจสอบทำหน้าที่ยกระดับการควบคุมภายใน
    และประเมินการจัดการความเสี่ยงให้อยู่ในระดับที่เหมาะสม
    รวมถึงทำหน้าที่ประเมินประสิทธิภาพของระบบการจัดการความเสี่ยงที่มีอยู่
    คณะกรรมการตรวจสอบจะประเมินประสิทธิภาพการควบคุมภายในซึ่งประกอบด้วย 5
    ส่วนประกอบหลักที่สำคัญคือ การควบคุมสภาพแวดล้อม (the control environment)
    การประเมินและการควบคุมความเสี่ยง (risk assessment)
    การควบคุมกิจกรรมการดำเนินงาน (control activities)
    การควบคุมระบบข้อมูลและการสื่อสาร (information and communication systems)
    และ การรักษาระดับการควบคุมและการประเมินผลการควบคุมภายใน (monitoring and
    evaluation) ระบบการควบคุมภายในเป็นกลไกสำคัญเพื่อช่วยลดความเสี่ยงของการทำธุรกิจ
    ยกระดับประสิทธิภาพการทำงาน ทำให้องค์กรดำเนินการเป็นไปตามเป้าหมายที่วางไว้
    รักษาและป้องกันการทุจริตในสินทรัพย์ของบริษัท ยกระดับประสิทธิภาพของรายงานทางการเงิน
    ยกระดับการปฎิบัติตามกฎเกณฑ์และข้อบังคับที่กำหนดและปกป้องเงินทุนของผู้ถือหุ้น
    เพื่อการนำเงินทุนไปใช้อย่างมีประสิทธิภาพ โปร่งใส
    และก่อให้เกิดประโยชน์สูงสุดแก่ทุกฝ่ายที่เกี่ยวข้อง

-   การตรวจสอบภายใน หน่วยงานตรวจสอบภายในมีความเป็นอิสระ
    ซึ่งรายงานโดยตรงต่อคณะกรรมการตรวจสอบในด้านงานตรวจสอบภายใน
    และรายงานต่อประธานกรรมการบริหารด้านการเงิน โดยมีกฎบัตรของหน่วยงาน
    ซึ่งกำหนดภารกิจ ขอบเขต วัตถุประสงค์และภาระหน้าที่ความรับผิดชอบ
    รวมถึงสิทธิในการปฏิบัติงานตรวจสอบไว้อย่างชัดเจน
    โดยกฎบัตรและคู่มือการตรวจสอบภายในจะมีการปรับปรุงเปลี่ยนแปลงอย่างสม่ำเสมอ
    เพื่อให้สอดคล้องเหมาะสมกับการปฏิบัติงาน

  หน่วยงานตรวจสอบภายใน ทำหน้าที่ตรวจประเมินระบบการควบคุมภายใน
  ระบบการบริหารความเสี่ยง และการกำกับดูแลกิจการของบริษัทฯ
  ตามแผนงานการตรวจสอบประจำปี ซึ่งได้พิจารณาจากปัจจัยเสี่ยงที่เกี่ยวข้อง
  โดยผ่านการอนุมัติสอบทานจากคณะกรรมการตรวจสอบ
  รวมทั้งการให้คำปรึกษาแนะนำในด้านต่างๆ เพื่อให้เกิดความเชื่อมั่นว่า การปฏิบัติงานของบริษัทฯ
  จะบรรลุผลสำเร็จตามวัตถุประสงค์ที่กำหนดไว้ อีกทั้งยังทำการติดตามประเมินผลอย่างสม่ำเสมอ
  เพื่อให้เกิดความมั่นใจในระบบที่วางไว้ได้ดำเนินการเป็นไปอย่างต่อเนื่อง
  และได้รับการแก้ไขปรับปรุงอย่างสม่ำเสมอให้สอดคล้องกับสถานการณ์ที่เปลี่ยนแปลงไป
  รวมทั้งข้อบกพร่องได้รับการแก้ไขอย่างทันท่วงที
  ในการตรวจประเมินความมีประสิทธิผลของการบริหารความเสี่ยง
  หน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์และแนวทางการบริหารความเสี่ยงของผู้ปฏิบัติงาน
  เพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสมและมีการบริหารความเสี่ยงที่เป็นระบบสามารถจัดการความเสี่ยงให้อยู่ในระดับที่ยอมรับได้
  และมีการรายงานความเสี่ยงต่อผู้เกี่ยวข้องอย่างครบถ้วน ทันเวลา
  พร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอ
  ในการตรวจประเมินความมีประสิทธิผลของระบบการควบคุมภายใน
  หน่วยงานตรวจสอบภายในได้จัดทำแบบประเมินความเพียงพอของระบบการควบคุมภายในของแต่ละระบบงาน
  รวมทั้งได้ทำการสอบทานผลการปฏิบัติงาน เพื่อให้มั่นใจว่าบริษัทฯ
  สามารถบรรลุวัตถุประสงค์ที่ตั้งไว้อย่างมีประสิทธิภาพและประสิทธิผล
  โดยปฏิบัติตามกฎระเบียบข้อบังคับต่างๆ อย่างเคร่งครัด
  และรายงานทางการเงินมีความถูกต้องน่าเชื่อถือ

  นอกจากนี้หน่วยงานตรวจสอบภายในได้ปฏิบัติหน้าที่เป็นเลขานุการของคณะกรรมการตรวจสอบเพื่อสนับสนุนภาระหน้าที่และความรับผิดชอบทุกหน้าที่ของคณะกรรมการตรวจสอบที่ได้รับมอบหมายมาจากคณะกรรมการบริษัท
  ให้มีประสิทธิผล
  หน่วยงานตรวจสอบภายในยังมีหน้าที่ให้คำแนะนำแก่บริษัทในเรื่องความปลอดภัยของข้อมูลที่เป็นความลับ
  และสนับสนุนให้พนักงานของบริษัทเข้าใจถึงความปลอดภัยของข้อมูลที่เป็นความลับด้วย

  หน่วยงานตรวจสอบภายในได้ยึดถือมาตรฐานการปฏิบัติงานวิชาชีพการตรวจสอบเป็นกรอบหรือแนวทางในการปฏิบัติงาน
  โดยมุ่งเน้นให้มีการปฏิบัติงานที่มีความเป็นอิสระ เที่ยงธรรม สอดคล้องกับมาตรฐานสากล
  และให้ความสำคัญอย่างจริงจังในเรื่องคุณภาพ และเน้นการพัฒนาการผึกอบรมอย่างต่อเนื่อง

-   การบริหารความเสี่ยง บริษัทมีการวางระบบการบริหารความเสี่ยง
    โดยบริษัทกําหนดให้ผู้จัดการทุกระดับทำหน้าที่
    วิเคราะห์และประเมินความเสี่ยงต่างๆ ที่อาจเกิดขึ้นกับธุรกิจของบริษัท
    และรายงานเรื่องความเสี่ยงไว้ในส่วนหนึ่งของรายงานผลการดําเนินงานประจําเดือนที่จัดส่งให้ประธานเจ้าหน้าที่บริหารเพื่อที่ประธานเจ้าหน้าที่บริหารจะได้วิเคราะห์
    สรุป และรายงานผลการดําเนินงานประจําเดือนต่อคณะกรรมการ

รายงานของคณะกรรมการตรวจสอบ

คณะกรรมการตรวจสอบเป็นผู้รับผิดชอบต่อการดําเนินธุรกิจที่สําคัญการกํากับดูแลกิจการ
งบการเงินของบริษัท และสารสนเทศทางการเงินที่ปรากฏในรายงานประจําปี
ทั้งนี้งบการเงินดังกล่าวจัดทําขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทํา
รวมทั้งมีการเปิดเผยข้อมูลที่สําคัญอย่างเพียงพอในหมายเหตุประกอบงบการเงิน

คณะกรรมการตรวจสอบได้จัดให้มีระบบควบคุมภายในที่มีประสิทธิภาพและประสิทธิผล
เพื่อให้มั่นใจได้ว่าการบันทึก
ข้อมูลทางบัญชีมีความถูกต้อง ครบถ้วน เพียงพอ และทันเวลา
ทําให้ทราบจุดบกพร่องและสามารถป้องกันไม่ให้เกิดการทุจริตหรือการดําเนินการที่ผิดปกติ
ในการนี้คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและมีความเป็นอิสระทําหน้าที่ดูแลและสอบทานนโยบายการบัญชี
คุณภาพของรายงานทางการเงิน และระบบควบคุมภายใน
โดยคณะกรรมการตรวจสอบมีความเห็นว่าบริษัทมีระบบควบคุมภายในที่เพียงพอและเหมาะสม

นักลงทุนสัมพันธ์

บริษัทให้ความสําคัญต่อการเปิดเผยข้อมูลที่สําคัญของบริษัทอย่างถูกต้อง ครบถ้วน โปร่งใส
และทันเวลา ทั้งรายงานข้อมูลทางการเงินและข้อมูลทั่วไป
เพื่อให้ผู้ลงทุนและผู้ที่มีส่วนได้เสียทุกกลุ่มสามารถตัดสินใจได้อย่าง ถูกต้อง
คณะกรรมการบริษัทได้มีมติแต่งตั้ง นายไซม่อน มอร์ริส เกโรวิช ซึ่งดํารงตําแหน่งกรรมการผู้จัดการ
และประธานบริษัท และนางสาวมนธิรา เกียรติสุนทร ซึ่งดํารงตําแหน่งเลขานุการบริษัท
ทําหน้าที่เป็นผู้เปิดเผยข้อมูลบริษัทตามที่กำหนดไว้โดยตลาดหลักทรัพย์
และโดยคณะกรรมการกำกับหลักทรัพย์ และตลาดหลักทรัพย์
โดยมีหน้าที่สื่อสารประชาสัมพันธ์ข้อมูลที่เป็นประโยชน์แก่สาธารณชน

การดูแลเรื่องการใช้ข้อมูลภายใน

บริษัทมีนโยบายและถือปฏิบัติโดยเคร่งครัดในการดูแลเรื่องการใช้ข้อมูลภายใน ซึ่งสรุปได้ดังนี้

-   จัดให้รับทราบเฉพาะผู้ที่เกี่ยวข้องเท่านั้น
    รวมทั้งย้ำเตือนให้ผู้ปฏิบัติงานระมัดระวังเก็บรักษาข้อมูลต่างๆ หากจําเป็น
    ต้องเปิดเผยข้อมูลใดๆ
    การรายงานหรือเผยแพร่ข้อมูลภายในจะสามารถปฏิบัติได้เฉพาะบุคคลที่ได้รับมอบหมาย เท่านั้น

-   ดําเนินการแจ้งให้กรรมการและผู้บริหารของบริษัททุกท่านทราบถึงภาระหน้าที่และความรับผิดชอบต่อข้อมูลภายใน
    โดยไม่นําข้อมูลภายในองค์กรไปใช้เพื่อประโยชน์ส่วนตัว รวมทั้งเพื่อการซื้อขายหลักทรัพย์

-   กําหนดให้กรรมการและผู้บริหารของบริษัททุกท่านทราบถึงภาระหน้าที่ในการจัดทํารายงานการถือหลักทรัพย์ในบริษัทของตนเอง
    คู่สมรส บุตรที่ยังไม่บรรลุนิติภาวะ และบุคคลที่เกี่ยวข้องกับกรรมการ และ/หรือผู้บริหาร
    ตามนัยมาตรา 258 ของพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
    วันทําการนับแต่วันที่มีการเปลี่ยนแปลงการถือหลักทรัพย์ของบริษัท
    ทั้งนี้เป็นไปตามที่ถูกกําหนดไว้ในมาตรา 59 แห่ง พระราชบัญญัติหลักทรัพย์และตลาดหลักทรัพย์
    พ.ศ. 2535

-   กําหนดให้กรรมการ ผู้บริหาร
    และพนักงานซึ่งอยู่ในหน่วยงานที่ทราบข้อมูลภายในควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา
    1 เดือนก่อนการเปิดเผยงบการเงินให้แก่สาธารณชนทราบ

-   กําหนดบทลงโทษทางวินัยไว้หากมีการฝ่าฝืนไม่ปฏิบัติตาม ซึ่งเริ่มตั้งแต่ตักเตือนเป็นหนังสือ
    ตัดค่าจ้างพักงานชั่วคราวโดยไม่ได้รับค่าจ้าง หรือให้ออกจากงาน
    ทั้งนี้การลงโทษจะพิจารณาจากเจตนาของการกระทําและความ ร้ายแรงของความผิดนั้นๆ

นโยบายในการพัฒนาแรงงาน

บริษัทมีนโยบายที่จะพัฒนาคุณภาพบุคลากร โดยเน้นการจัดฝึกอบรมบุคลากรภายในบริษัทในด้านต่างๆ
ที่เหมาะสมและเกี่ยว ข้องกับการปฏิบัติงานของบุคลากรแต่ละฝ่ายของบริษัทอย่างสม่ำเสมอ
เพื่อเสริมสร้างความรู้ ความเข้าใจ เทคนิคเทคโนโลยี และทักษะในการดําเนินงานให้แก่บุคลากร
นอกจากนี้ บริษัทยังจัดส่งบุคลากรที่เหมาะสมและมีศักยภาพเข้าร่วมการอบรมภายนอก
โดยผู้จัดสัมมนาที่มีความชํานาญในเรื่องนั้นๆ เพื่อเพิ่มพูนความรู้ความสามารถในเรื่องต่างๆ
ที่เฉพาะเจาะจงลงไป เช่น
การเรียนรู้เทคโนโลยีของโทรศัพท์เคลื่อนที่และอินเตอรเน็ตที่มีการเปลี่ยนแปลงอยูตลอดเวลา
ซึ่งจะช่วยพัฒนาการปฏิบัติงานให้มีประสิทธิภาพยิ่งขึ้น